Els coneixements i les experiències de les dones al món rural són imprescindibles per a la cohesió social i el desenvolupament sostenible en aquest àmbit.
Les polítiques rurals i de dones s'adrecen a fomentar la transmissió dels sabers tradicionals de les dones rurals, reconèixer i fer visible la seva contribució al manteniment de les explotacions familiars i fomentar les xarxes de proximitat i d'atenció a la infància i a la gent gran.
El Departament d'Agricultura, Ramaderia, Pesca i Alimentació disposa de diversos instruments per per al desplegament de les polítiques de gènere per tal d'avançar cap a una igualtat real en el món rural i el sector agroalimentari i marítim.
El Programa de les dones del món rural i marítim neix d'una doble sensibilització, d'una banda recull la voluntat política i tècnica d'incorporar la transversalitat de gènere en les polítiques del Departament d'Agricultura i, d'altra banda per l'existència de la Resolució 671/VIII de 14 d'abril de 2010 del Parlament de Catalunya que insta al Govern a realitzar un Pla Interdepartamental de les dones del món rural i en especial de la pagesia.
L'Institut Català de les Dones treballa amb el Departament d'Agricultura, Ramaderia, Pesca i Alimentació per desenvolupar els objectius del Pla estratègic de polítiques d'igualtat de gènere que fan referència al món rural i marítim, per tal de millorar la situació de les dones en aquest àmbit laboral.
L'objectiu estratègic 6.2. del Pla vol "Impulsar les polítiques públiques amb perspectiva de gènere en els àmbits sectorials (MÓN RURAL I MARÍTIM)".
Per a això es desplega el "Programa de les dones del món rural i marítim mitjançant les estratègies de transversalitat, visibilitat i reconeixement de les dones d'aquest sector, el foment de l'emprenedoria, lideratge i participació de les mateixes i l'increment de la seva qualitat de vida."
A més es crea el Consell Assessor de Dones del Món Rural i Marítim, mitjançant l'Acord de Govern de 5 de març de 2019 per "Impulsar actuacions que afavoreixin la participació de les dones del món rural i marítim en espais públics i de presa de decisions en els àmbits sindical, professional, cooperatiu i polític".
Amb motiu del Dia Internacional de la Dona Rural, que se celebra arreu del món el dia 15 d'octubre, el Departament d'Agricultura, Ramaderia, Pesca i Alimentació ha organitzat una jornada tècnica en la que participa l'ICD.
Data: Divendres 9 d'octubre de 2020
Inscripcions: ruralcat.gencat.cat/inscripcionspatt - Abans del 7 d'octubre a les 00.00h
L'acte serà conduït per Margalida Ripoll i Ferrer, periodista i directora de Vadevi.cat.
10.30 h Benvinguda i presentació Sra.
Mireia Mata i Solsona, directora general d'Igualtat i
Laura Martínez Portell, presidenta de l'Institut Català de les Dones.
10.40 h Taula d'experiències: adaptació, innovació i agilitat, claus per connectar amb les persones consumidores.
Anna Maria Capdevila Rulló, en representació de Mengem Garrigues.
Pilar Comes Solé, en representació del Parc de les Olors.
Urgell Isús Julià, en representació de Menja't l'Alt Urgell.
Elisabet Carbonell Esteruelas, en representació de Llépol.
11.20 h Presentació de l'Associació de Dones del Món Rural, Pageses i Ramaderes de Catalunya
11.25 h Taula d'experiències: programa de mentoratge professional.
Begoña Amorós Grau, gerent de la S.A.T. Cítrics de l'Ebre.
Montse Mangues Tarroja, propietària de FRUCTUMcat.
Anna Sirvent de Lage, propietària de Taüll Orgànics.
Mireia Font i Vidal, propietària de Casa Leonardo i promotora del projecte "El cinquè llac" i "Gratitud".
Ester Moreno Macias, cultiu de plantes aromàtiques i medicinals Montpol.
Urgell Escribà Trota, fundadora de la Cooperativa Boumort Indòmit Ecoturisme i propietària cal Rossa de Taus.
Carolina Solé Terrado, propietària dels Jardins de la Barrota, fruits del bosc ecològics.
Acoraida Arasa Ruíz, secretaria del Consell rector de l'Agrícola de la Sénia i productora d'oli.
Teresa Jordà i Roura, consellera d'Agricultura, Ramaderia, Pesca i Alimentació.
Aquesta jornada es realitzarà en línia.
Si esteu interessades en seguir la jornada us podeu inscriure mitjançant l'enllaç que trobareu a sota.
El dia abans de la jornada us enviarem per correu electrònic l'enllaç de l'aula virtual des d'on podreu seguir la jornada.
La jornada és gratuïta però cal inscriure's prèviament, abans del 7 d'octubre a les 00.00h, a través de RuralCat: ruralcat.gencat.cat/inscripcionspatt
Per qualsevol dubte podeu contactar amb la Sra.